CELEX: 62011TN0093
Language: hu
Date: 2011-02-15 00:00:00
Title: T-93/11. sz. ügy: 2011. február 15-én benyújtott kereset — Stichting Corporate Europe Observatory kontra Bizottság

9.4.2011   
            
            
               HU
            
            
               Az Európai Unió Hivatalos Lapja
            
            
               C 113/19
            
         2011. február 15-én benyújtott kereset — Stichting Corporate Europe Observatory kontra Bizottság
   (T-93/11. sz. ügy)
   2011/C 113/37
   Az eljárás nyelve: angol
   
      Felek
   
   
      Felperes: Stichting Corporate Europe Observatory (Amszterdam, Hollandia) (képviselők: S. Crosby Solicitor és S. Santoro ügyvéd)
   
      Alperes: Európai Bizottság
   
      Kereseti kérelmek
   
   
               —
            
            
               A Törvényszék állapítsa meg, hogy a GESTDEM 2009/2508. sz. eljárás keretében meghozott, 2010. december 6-i bizottsági határozat sérti az 1049/2001 rendeletet (1), és ennek megfelelően semmisítse meg az említett határozatot; valamint
            
         
               —
            
            
               a Törvényszék — eljárási szabályzatának 87. cikke alapján — a Bizottságot kötelezze a felperes költségeinek viselésére.
            
         
      Jogalapok és fontosabb érvek
   
   A jelen keresettel a felperes — az EUMSZ 263. cikk alapján — a GESTDEM 2009/2508. sz. eljárás keretében meghozott, az Európai Unió és India közötti kereskedelmi tárgyalásokkal kapcsolatos bizonyos dokumentumokhoz való, az 1049/2001 rendelet szerinti teljes körű hozzáférést megtagadó 2010. december 6-i bizottsági határozat megsemmisítését kéri.
   Keresetének alátámasztására a felperes egyetlen jogalapra, az 1049/2001 rendelet 4. cikke (1) bekezdése a) pontja harmadik francia bekezdésének amiatti téves alkalmazására hivatkozik, hogy a jelen ügyben nem alkalmazható a nemzetközi kapcsolatokra vonatkozó kivétel, mivel a kérelemmel érintett valamennyi dokumentum nyilvános.
   
      (1)  Az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30-i 1049/2001/EK európai parlamenti és tanácsi rendelet (HL L 145., 43. o.; magyar nyelvű különkiadás 1. fejezet, 3. kötet, 331. o.).